Kriminalforsorgen tilpligtes at anerkende, at Kriminalforsorgens afgørelse af 21. marts 2019, hvor Kriminalforsorgen stadfæstede, at Kærende var blevet ikendt 12 dages strafcelle, er ugyldig og derfor skal ophæves
Ret: Vestre Landsret (2. instans)
Faggruppe: Civilsag — Straffuldbyrdelse
Sagsemner: Strafferet og proces;

/

VESTRE LANDSRET
RETSBOG

Den 18. august 2020 holdt Vestre Landsret møde i retsbygningen i Viborg.

Landsdommerne Peter Buhl, Chris Olesen og Annette Nørby (kst.)
behandlede sagen.

Sag BS-4023/2020-VLR
(13. afdeling)

Kærende, tidligere Klager
(beskikket advokat Claus Allan Bonnez)

mod

Kriminalforsorgen

Ved kendelse af 27. september 2019 har Retten i Horsens (sag BS-
23441/2019-HRS) bestemt, at Direktoratet for Kriminalforsorgens afgørelse
af 21. marts 2019 stadfæstes.

Kærendes, tidligere Klager har kæret afgørelsen med påstand om, at
Kriminal-forsorgen tilpligtes at anerkende, at afgørelsen af 23. november
2018, hvorefter han blev ikendt 12 dages strafcelle, er ugyldig eller pålagt
med urette og derfor skal ophæves. Han har subsidiært påstået, at ikendelsen
af 10 af de 12 dage er ugyldig eller pålagt med urette og derfor skal
ophæves.

Kriminalforsorgen har påstået afgørelsen stadfæstet.

Parterne har gentaget og uddybet deres anbringender for byretten.

Landsretten afsagde

KENDELSE



/

2

Kriminalforsorgens afgørelse af 21. marts 2019 henviser til
straffuldbyrdelseslo-vens § 68, stk. 2, nr. 5, som hjemmel for ikendelse af
strafcelle. Afgørelsen må derfor forstås således, at det er Kærendes, tidligere
Klager udtalelser den 21. november 2018 til fængselsbetjent Person 1, der
har begrundet ikendelsen af strafcelle, ikke fundet af genstande i hans celle,
der kan relateres til misbrug af euforiserende stoffer.

Det lægges i overensstemmelse med fængselsbetjentenes rapporter til grund,
at der den 20. november 2018 var en episode, hvor Kærende, tidligere Klager
blev ophidset og råbte ad fængselsbetjent Person 1. Det lægges ligeledes i
overens-stemmelse med rapporterne til grund, at Kærende, tidligere Klager
dagen efter henvendte sig til fængselsbetjent Person 1 og spurgte, hvordan
han selv og der-næst hans familie havde det, hvortil Person 1 svarede, at de
havde det fint. Kærende, tidligere Klager optrådte ophidset, da han spurgte,
og han gav bl.a. ud-tryk for, at han var utilfreds med fængselsbetjentens
arbejde som kontaktper-son.

Det lægges videre til grund, at fængselsbetjenten opfattede spørgsmålene om
hans familie som en trussel mod familien.

Efter straffuldbyrdelseslovens § 67, nr. 7, skal en indsat ikendes disciplinær-
straf, hvis vedkommende overtræder straffelovgivningen, når overtrædelsen
tillige indebærer en selvstændig krænkelse af orden eller sikkerhed i
institutio-nen.

Efter lovens § 68, stk. 2, nr. 5, kan strafcelle anvendes for trusler om vold
mod personale.

Kærendes, tidligere Klager udtalelser blev politianmeldt. Politiet opgav
sigtel-sen for overtrædelse af straffelovens § 119, stk. 1, i medfør af
retsplejelovens § 721, stk. 1, nr. 2, da man ikke forventede, at Kærende,
tidligere Klager ville blive fundet skyldig i sigtelsen.

Efter det, der er lagt til grund ovenfor om Kærendes, tidligere Klager
udtalelse og omstændighederne i forbindelse med udtalelsen, er landsretten
enig i, at det ikke kan fastslås, at Kærende, tidligere Klager på strafbar vis
har truet fængsels-betjent Person 1 med vold mod ham eller mod hans
familie.

Der har således ikke været grundlag for at idømme Kærende, tidligere
Klager strafcelle på grund af hans udtalelser, og landsretten tager derfor hans
påstand til følge som bestemt nedenfor.

Efter kæresagens karakter skal ingen af parterne betale sagsomkostninger for
landsretten til den anden part eller til statskassen.



/

3

THI BESTEMMES:

Kriminalforsorgen tilpligtes at anerkende, at Kriminalforsorgens afgørelse af
21. marts 2019, hvor Kriminalforsorgen stadfæstede, at Kærende, tidligere
Klager var blevet ikendt 12 dages strafcelle, er ugyldig og derfor skal
ophæves.

Ingen af parterne skal betale sagsomkostninger for landsretten til den anden
part eller til statskassen.

Landsretten fastsatte salær til den beskikkede advokat, advokat Claus
Bonnez, til 4.500 kr. + moms. Beløbet skal betales af statskassen.

Sagen sluttet.